# Montcuc

Montcuc$^,$$^,$$^,$ (Montcuq en francés) es una anciana comuna occitana de Carcin, situada dins lo departament francés d'Òlt e la region de Miègjorn-Pirenèus. Montcuc es, dempuèi lo 1èr de genièr 2016, lo capluòc de la comuna novèla de Montcuc en Carcin Blanc.

## Toponimia

* Montcuc (atestacion de Montecuco, en 1257, Monque en 1394) es una formacion pleonasmica, que apilòta mont (del latin mons, montis) e un nom preceltic de sens aparentat *kuk-, « nautor ponchuda », « mont arredondit », « cap »$^,$ (lo sens exacte es de mal precisar). Se pòt supausar que lo nom Montcuc foguèt donat per de populacions que coneissián pas lo sens de la segonda partida, -cuc. Se sap que lo mot cuc es preceltic perqué se tròba dins de païses que los cèltas ocupèron pas. Aquel mot a de variantas : suc, tuc, truc, de fòrmas feminizadas mai o mens recentas (tuca es plan viu dins la lenga occitana de l'oèst). Es malaisit d'explicar la rason d'aquelas variantas : de dialèctes diferents dins la lenga d'origina ? la preséncia d'infixes que ne modificavan lo sens e que se percèbon encara per lor resultat, una iniciala consonantica diferenta ? de sons diferents dels sons que las lengas dels novèls arribants indoeuropèus possedisson, çò que menèron los locutors d'aquelas lengas a modificar de mai d'un biais çò qu'ausissián per l'adaptar a lor fonetica, un pauc coma nosauts deformam quora en -d-, quora en -z-, o autrament, lo -th de l'anglés ?
* Sent Privat (nom supausat). Del nom d'un avesque de Mende e martir, del sègle III (en latin Privatus.
* Rolhac (nom supausat) es benlèu coma Rouillac (Charanta), format del nom d'òme latin Rŭllius ambe sufixe -acum , latinizacion del sufixe gallés -aco(n). Rolhac èra donc benlèu una anciana granda propietat antica que son mèstre èra Rŭllius.
* Sent Geniés (nom supausat) es lo nom, siá d'un grafièr o notari d'Arle que refusèt d'enregistrar los edictes qu'ordenavan la persecucion dels crestians e que foguèt escapitat en 308, en venent atal un martir, siá d'un martir en Auvèrnhe, siá d'un avesque de Lion, mòrt en 678, siá d'un comedian martir a Roma al sègle IV, siá d'un avesque de Clarmont mòrt en 662$^,$.
* Sent Sarnin (nom supausat) es lo nom de l'avesque de Tolosa, martir al sègle III, cap a 250$^,$.

## Istòria

* Montcuc annexèt entre 1790-1794, Saint-Privat-de-Montcuq (nom francés, donc probable Sent Privat de Montcuc), entre 1790 e 1794; annexèt entre 1795 e 1800, Rouillac (nom francés, donc benlèu Rolhac), Saint-Geniès (nom francés, donc benlèu Sent Geniés), Saint-Sernin (nom francés, donc benlèu Sent Sarnin).

## Administracion

Primièr e darrèr cònsol delegat :
| Periòde | Periòde | Identitat | Etiqueta | Qualitat |
| genièr de 2016 | 2020 | Alain Lalabarde | UMP, LR | cònsol de Montcuc de Carcin Blanc |
| Totas las donadas son pas encara conegudas. |||||
Lista dels cònsols successius :
| Periòde | Periòde | Identitat | Etiqueta | Qualitat |
| 2014 | 31 de decembre de 2015 | Alain Lalabarde | UMP | |
| març de 2008 | 2014 | Lagarde Guy | sense etiqueta | primièr adjunt |
| març 1989 | 2008 (demission) | Daniel Maury | PRG | conselhièr general (1994-2012) |
| | 1989 | | | |
| Totas las donadas son pas encara conegudas. |||||
De la formacion de Montcuc de Carcin Blanc a mai de 2020, Montcuc èra comuna delegada. En mai de 2020, las comunas delegadas foguèron suprimidas.

## Demografia

modificar « persona »  v · d · m 
Evolucion demografica Populacion comunala actuala (2013): 1241, totala: 1285 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1 330 | 1 970 | 2 093 | 2 160 | 2 272 | 2 257 | 2 314 | 2 329 | 2 356 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 2 352 | 2 321 | 2 250 | 2 196 | 2 111 | 2 167 | 1 957 | 1 977 | 1 868 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1 758 | 1 639 | 1 582 | 1 331 | 1 407 | 1 232 | 1 310 | 1 256 | 1 220 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 1 197 | 1 121 | 1 096 | 1 071 | 1 189 | 1 263 | 1 321 | 1 339 | 1 315 1 378 |
| 2009 | 2010 |
| 1 294 1 350 | 1 273 1 322 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* 1795-1800 : annexion de tres comunas, d'un total de 706 abitants en 1793
* populacion : 1220 (2018)
* densitat : 37,86

### Demografia Rolhac (nom supausat)

* 1793 : 210 abitants

### Demografia Sent Geniés (nom supausat)

* 1793 : 388 abitants

### Demografia Sent Sarnin (nom supausat)

* 1793 : 108 abitants
| Patrimòni Mondial de l'UNESCO | Etapa precedenta Las Cabanas (Carcin) Romavatge de Sant Jacme de Compostèla Via Podiensis Etapa seguenta Lausèrta |

## Personalitats ligadas amb la comuna

* Jacques Chapou es una resistant francesa de la Segonda Guèrra Mondiala

## Veire tanben

* Comunas d'Òlt
* Lo Portal de Carcin
* L'occitan de Carcin

## Nòtas

* ↑ Pojada, Patrici. Repertòri toponimic de las comunas de la region Miègjorn-Pirenèus. Nouvelles Éditions Loubatières, 2009. ISBN 978-2-86266-573-3.
* ↑ «Toponimia occitana».
* ↑ Congrès permanent de la lenga occitana. «Top'Òc: Diccionari toponimic occitan».
* ↑ Institut d'Estudis Occitans. «BdTopoc–Geoccitania».
* ↑ https://www.guyenne.fr/Publications/Jurades_Bergerac/les_jurades_de_bergerac_t1.htm?fbclid=IwAR3P5U8PZg2frObhOvQQmjZ36MrtFFB9QxkOH3bigM2Z2y_HUy7qv6JCllw
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 466
* ↑ Bénédicte Boyrie-Fénié, Jean-Jacques Fénié, Toponymie des Pays Occitans, edicions Sud-Ouest, 2007, p. 43 e 247-248
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 625
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 564
* ↑ http://nominis.cef.fr/contenus/saint/1731/Saint-Genes-d-Arles.html
* ↑ http://nominis.cef.fr/contenus/saint/12319/Saint-Genes.html
* ↑ http://nominis.cef.fr/contenus/saint/10222/Saint-Genes.html
* ↑ http://nominis.cef.fr/contenus/saint/1732/Saint-Genes-de-Rome.html
* ↑ http://nominis.cef.fr/contenus/saint/7147/Saint-Genet.html
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 600
* ↑ http://nominis.cef.fr/contenus/saint/9431/Saint-Sernin.html
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 591
* ↑ https://www.ladepeche.fr/2020/05/28/suppression-des-mairies-annexes,8906523.php
* Portal de Carcin